উলুবেড়িয়ায় মহিলা পরিচালিত নোনা অ্যাথলেটিক ক্লাবের পুজোয় উদ্বোধনে উপস্থিত বিশিষ্টজনেরা

উলুবেরিয়া: মহালয়ার (Mahalaya) দিন সন্ধ্যায় ১১তম বর্ষে পদার্পণ করল উলুবেরিয়ার (Uluberia) নোনা অ্যাথলেটিক ক্লাবের দুর্গাপুজো (Durga Puja)। বিশেষত্ব হল, এই পুজো পরিচালনা করেন স্থানীয় মহিলারা।

এবারের থিম ‘জীবনচক্র’, যেখানে একটি শিশুর ভূমিষ্ঠ হওয়া থেকে শুরু করে স্কুল জীবন, সংসার জীবন ও বার্ধক্য পর্যন্ত সমগ্র জীবনপ্রবাহকে শিল্পকলা ও প্রতীকী সাজসজ্জার মাধ্যমে ফুটিয়ে তোলা হয়েছে।

আরও পড়ুন: ঘাটালের পুজো কমিটিগুলির হাতে সরকারি অনুদানের চেক তুলে দিল পুলিশ প্রশাসন

রাজ্যের মুখ্যমন্ত্রী মমতা বন্দ্যোপাধ্যায় ভার্চুয়াল মাধ্যমে এই প্যান্ডেলের উদ্বোধন করেন। উদ্বোধনী অনুষ্ঠানে উপস্থিত ছিলেন রাজ্যের মন্ত্রী পুলক রায় ও হাওড়া গ্রামীণ জেলার পুলিশ সুপার সুবিমল পালসহ অন্যান্য অতিথিরা। স্থানীয় বাসিন্দাদের মতে, এই অভিনব ভাবনার পুজো উৎসবের আমেজে নতুন মাত্রা যোগ করেছে।